મુંબઇ: બેન્કો વચ્ચે હરીફાઇ વધી રહી છે. બેન્ક ખાતેદારને વધુ સગવડતા અને સરળતા રહે તે માટે એકાઉન્ટ બેલેન્સ, કેવાયસી અપગ્રેડેશન, એટીએમ કાર્ડ સહિતની વિવિધ સેવાઓ માટે એસએમએસ અને ઇ-મેઇલ દ્વારા એલર્ટ આપવામાં આવી રહ્યું છે. બેન્કિંગ સેક્ટરના જાણકારોના જણાવ્યા પ્રમાણે ગ્રાહકે બેન્ક સત્તાવાળાઓ દ્વારા આપવામાં આવેલા એલર્ટને નજરઅંદાજ ન કરવું જોઇએ. દરમિયાન જાહેર ક્ષેત્રની અગ્રણી બેન્ક બેન્ક ઓફ બરોડાએ વેબસાઇટ ઉપર એલર્ટ નોટિસ મૂકી છે, જેમાં જણાવવામાં આવ્યું છે કે બેન્ક ખાતેદાર બે વર્ષમાં કોઇ વ્યવહાર નહીં કરે તથા તેના ખાતામાં ઝીરો બેલેન્સ છે તો બેન્ક ખાતેદાર ખાતું બંધ કરી દે.